রেলযাত্রীদের জন্য সুখবর। দূরপাল্লার ট্রেন যাত্রার সময়ে দুর্গন্ধে ভরা, অপরিষ্কার কম্বল ব্যবহারের থেকে হয়তো এবারে মুক্তি পেতে চলেছেন রেলযাত্রীরা।
অদূর ভবিষ্যতে রেলযাত্রীরা যে কম্বলগুলি ব্যবহার করেন, সেগুলি প্রতিদিন ধোয়া হবে বলে রেলমন্ত্রক সূত্রে দাবি করা হয়েছে। সেই জন্য বর্তমান কম্বলগুলিকে বাতিল করে ন্যাশনাল ইন্সটিটিউট অফ ফ্যাশন টেকনোলজি বা এনআইএফটি-র ডিজাইন করা  বিশেষ ধরনের হাল্কা কম্বল কিনতে চলেছে ভারতীয় রেল। সুতি এবং উল দিয়ে তৈরি বিশেষ ধরনের এই কম্বলগুলি প্রতিদিন ধুলেও সেগুলি অনেকদিন ব্যবহার করা যাবে।
কিছুদিন আগেই সংসদে রেলপ্রতিমন্ত্রী জানিয়েছিলেন, সাধারণত ট্রেনের কম্বলগুলি দু’মাসে একবার ধোয়া হয়। যা শুনে অনেক রেলযাত্রীই রেলের পরিষেবা নিয়ে প্রশ্ন তোলেন। প্রাথমিকভাবে অবশ্য নতুন এই কম্বলগুলি কিছু প্রথমসারির ট্রেনে ব্যবহার করা হবে। তার পরে অন্যান্য ট্রেনের যাত্রীদের জন্যও এই কম্বল কিনবে ভারতীয় রেল। একই সঙ্গে, যাত্রী চাহিদার সামাল দিতে আরও বেশি সংখ্যক স্টেশনে লন্ড্রি চালু করা হবে বলেও রেলের তরফে জানানো হয়েছে।
শুধু কম্বল নয়, রেলযাত্রীদের জন্য নতুন ডিজাইনের চাদর এবং বালিশ তৈরি করছে এনআইএফটি।
আরও পড়ুনঃ
দু’মাসে একবার ধোয়া হয় রেলের কম্বল! জানতেন?
ট্রেনের কোচ পরিষ্কার করাতে চান? স্রেফ একটা এসএমএস করুন
ভারতের রাষ্ট্রপতির আলাদা ট্রেন আছে জানেন? প্রেসিডেন্সিয়াল সেলুন